Uredba Komisije (ES) št. 888/97

z dne 16. maja 1997

o spremembah nekaterih določb o standardih za sveže sadje in zelenjavo

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2200/96 z dne 28. oktobra 1996 o skupni ureditvi trga za sadje in zelenjavo [1] in zlasti členov 2(2) in 10 Uredbe,

ker člen 2 Uredbe (EGS) št. 2200/96 določa, da Komisija ob sprejemanju standardov za sveže sadje in zelenjavo mora upoštevati mednarodne standarde Ekonomske komisije Združenih narodov za Evropo;

ker so standardi Skupnosti za sveže sadje in zelenjavo razpršeni po številnih določbah Skupnosti; ker je treba nekatere od teh določb uskladiti, da bi zagotovili enotno uporabo omenjenih standardov in preverjanj skladnosti;

ker mednarodni standardi za sveže sadje in zelenjavo, ki jih je določila Ekonomska komisija za Evropo, jasno opredeljujejo, kako se na enoti pakiranja navajata identiteti tistega, ki pakira in tistega, ki razpošilja; ker je treba te mednarodne določbe zlasti zaradi pravne jasnosti vključiti v vse standarde Skupnosti za sveže sadje in zelenjavo;

ker uredbe o standardih za artičoke, fižol, grah, cvetačo in česen ne vsebujejo določb o navajanju države porekla na enoti pakiranja; ker je treba uvesti takšne določbe, ki so vključene v mednarodne standarde;

ker je bil razred III uveden z uredbami o standardih za por, jajčevce, bučke, paradižnik, čebulo, radič za siljenje, češnje, jagode, brstični ohrovt, namizno grozdje, solato, kodrolisto endivijo in endivijo eskariol, kumare, citruse ter namizna jabolka in hruške; ker se je razred III uporabljal le v izjemnih primerih in ker je izgubil svoj pomen v sektorju za sveže sadje in zelenjavo; ker mednarodni standardi ne predvidevajo takšne kategorije in ker jo je treba zaradi poenostavitve odstraniti iz standardov Skupnosti;

ker je Uredba Sveta št. 211/66/EGS z dne 14. decembra 1966 o dodatnem razredu kakovosti k skupnim standardom kakovosti za nekatere vrste sadja in zelenjave [2], nazadnje spremenjena z Uredbo (EGS) št. 3596/90 [3], uvedla razred III tudi za cvetačo; ker je treba iz zgornjih razlogov Uredbo št. 211/66/EGS razveljaviti;

ker so ukrepi, predvideni v tej uredbe v skladu z mnenjem Upravljalnega odbora za sadje in zelenjavo,

SPREJELA NASLEDNJO UREDBO:

Člen 1

1. Poglavja VI "Določbe o označevanju" Prilog k:

(a) uredbam iz Priloge I se spremenijo, kakor sledi:

Točka A

"Identifikacija"

se nadomesti z naslednjim:

"Ime in naslov ali uradno izdano ali priznano kodno oznako tistega, ki pakira in/ali tistega, ki razpošilja. Če je uporabljena kodna oznaka, mora biti poleg kodne oznake naveden izraz "tistega, ki pakira in/ali tistega, ki razpošilja" (ali ustrezna okrajšava)."

(b) uredbam iz Priloge II se spremenijo, kakor sledi:

Točka C

"Poreklo pridelka"

se nadomesti z naslednjim:

"Država porekla in, neobvezno, pridelovalno območje ali državno, regionalno ali lokalno ime kraja."

2. V uredbah iz Priloge III se zbrišejo vsa sklicevanja na razred III.

3. Uredba št. 211/66/EGS se razveljavi.

Člen 2

Ta uredba začne veljati s 1. julijem 1997.

Ta uredba je v celoti zavezujoča in se neposredno uporablja v vseh državah članicah.

V Bruslju, 16. maja 1997

Za Komisijo

Franz Fischler

Član Komisije

[1] UL L 297, 21.11.1996, str. 1.

[2] UL L 233, 20.12.1966, str. 3939/66.

[3] UL L 350, 14.12.1990, str. 38.

--------------------------------------------------

PRILOGA I

Uredba Sveta št. 23 (Priloga II/1) [1], nazadnje spremenjena z Uredbo (EGS) št. 1108/91 [2].

Uredba Komisije št. 58 [3], nazadnje spremenjena z Uredbo (ES) št. 448/97 [4].

Uredba Sveta št. 10/65/EGS [5], nazadnje spremenjena z Uredbo (EGS) št. 918/78 [6].

Uredba Komisije (EGS) št. 1292/81 [7], nazadnje spremenjena z Uredbo (EGS) št. 1076/89 [8].

Uredba Komisije (EGS) št. 778/83 [9], nazadnje spremenjena z Uredbo (ES) št. 1657/92 [10].

Uredba Komisije (EGS) št. 2213/83 [11], nazadnje spremenjena z Uredbo (EGS) št. 658/92 [12].

Uredba Komisije (EGS) št. 899/87 [13], nazadnje spremenjena z Uredbo (EGS) št. 658/92.

Uredba Komisije (EGS) št. 1591/87 [14], nazadnje spremenjena z Uredbo (EGS) št. 658/92.

Uredba Komisije (EGS) št. 1730/87 [15], nazadnje spremenjena z Uredbo (EGS) št. 1657/92 [16].

Uredba Komisije (EGS) št. 79/88 [17], nazadnje spremenjena z Uredbo (EGS) št. 658/92.

Uredba Komisije (EGS) št. 1677/88 [18].

Uredba Komisije (EGS) št. 920/89 [19], nazadnje spremenjena z Uredbo (ES) št. 1017/96 [20].

Uredba Komisije (EGS) št. 1076/89 [21].

Uredba Komisije (EGS) št. 410/90 [22], nazadnje spremenjena z Uredbo (EGS) št. 305/92 [23].

Uredba Komisije (EGS) št. 3596/83 [24], nazadnje spremenjena z Uredbo (EGS) št. 1169/93 [25].

Uredba Komisije (EGS) št. 1108/91 [26], nazadnje spremenjena z Uredbo (EGS) št. 997/95 [27].

Uredba Komisije (EGS) št. 454/92 [28].

[1] UL 30, 20.4.1962, str. 965/62.

[2] UL L 110, 1.5.1991, str. 67.

[3] UL 56, 7.7.1962, str. 1606/62.

[4] UL L 68, 8.3.1997, str. 17.

[5] UL 19, 5.2.1965, str. 246/65.

[6] UL L 119, 3.5.1978, str. 15.

[7] UL L 129, 15.5.1981, str. 38.

[8] UL L 114, 27.4.1989, str. 14

[9] UL L 86, 31.3.1983, str. 14.

[10] UL L 172, 27.6.1992, str. 53.

[11] UL L 213, 4.8.1983, str. 13.

[12] UL L 70, 17.3.1992, str. 15.

[13] UL L 88, 31.3.1987, str. 17.

[14] UL L 146, 6.6.1987, str. 36.

[15] UL L 163, 23.6.1987, str. 25.

[16] UL L 176, 30.6.1992, str. 10.

[17] UL L 10, 14.1.1988, str. 8.

[18] UL L 150, 16.6.1988, str. 21.

[19] UL L 97, 11.4.1989, str. 19.

[20] UL L 135, 6.6.1996, str. 21.

[21] UL L 114, 27.4.1989, str. 14.

[22] UL L 43, 17.2.1990, str. 22.

[23] UL L 32, 8.2.1992, str. 15.

[24] UL L 350, 14.12.1990, str. 38.

[25] UL L 118, 14.5.1993, str. 22.

[26] UL L 110, 1.5.1991, str. 67.

[27] UL L 101, 4.5.1995, str. 16.

[28] UL L 52, 27.2.1992, str. 29.

--------------------------------------------------

PRILOGA II

Uredba št. 23 (Priloga II/1).

Uredba št. 58.

Uredba št. 10/65/EGS.

--------------------------------------------------

PRILOGA III

Uredba št. 23 (Prilogi II/1).

Uredba (EGS) št. 1292/81.

Uredba (EGS) št. 778/83.

Uredba (EGS) št. 2213/83.

Uredba (EGS) št. 899/87.

Uredba (EGS) št. 1591/87 (Priloga II).

Uredba (EGS) št. 1730/87.

Uredba (EGS) št. 79/88 (Priloga I).

Uredba (EGS) št. 1677/88.

Uredba (EGS) št. 920/89 (Prilogi II in III).

Uredba (EGS) št. 1076/89.

--------------------------------------------------